РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 2

от извънредно заседание на Комисия ”Професионална квалификация и 
информационни технологии”,
проведено на 23.01.2017 г.

Днес, 23.01.2017 г. /понеделник/ от 12,10 часа се проведе заседание на комисия “Професионална квалификация и информационни технологии”, в състав:

         ПРЕДСЕДАТЕЛ: Румен Георгиев 
                  ЧЛЕНОВЕ: Даниела Костова - отсъства	          
                                                    Елка Атанасова 
Юлиана Колева 
        Галина Карагьозова 
        Мария Кузманова 

На заседанието присъстваха експертните сътрудници към комисията: инж. Валери Михайлов – директор дирекция „ИТСС“, инж. Мирослава Чирпъкова – началник отдел „ИООСВ“, АВСС, Анелия Чомакова – гл. експерт дирекция „ИТСС“, Юлиана Стойнева – младши експерт – юрисконсулт, отдел „ЮОДКВСС“, дирекция „Правна“.

1.ОТНОСНО: Определяне на ден и час за провеждане на редовните заседания на комисия “Професионална квалификация и информационни технологии” към Пленума на ВСС.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

1. Редовните заседания на комисия “Професионална квалификация и информационни технологии” към Пленума на ВСС да се провеждат в понеделник от 9,00 часа.

2.ОТНОСНО: Доклад изготвен от работна група създадена с решение на КПКИТ по протокол № 43/19.12.2016 г., т. 1 относно предприемане на мерки за подобряване работата на СРС.

                                                                                                                   ПРОЕКТ

Комисия ”Професионална квалификация и информационни технологии” предлага на Пленума на Висшия съдебен съвет да приеме следното решение:

ПЛЕНУМЪТ НА ВИСШИЯ СЪДЕБЕН СЪВЕТ
РЕШИ:

2.1. Приема доклада изготвен от работна група създадена с решение на КПКИТ по протокол № 43/19.12.2016 г., т. 1 относно предприемане на мерки за подобряване работата на СРС.
2.2. Възлага на  председателя на СРС да създъде организация за изпълнение на следните препоръки от доклада на Работната група:
2.2.1. Да започне въвеждане на минимални необходими данни по висящите дела (№ на дело, дата на образуване, шифър/ предмет, вид на делото, съдия докладчик, страни и др.), образувани преди въвеждането на АСУД и по които постъпват документи или предстои извършване на съдопроизводствени действия (след като се осигури необходимата технологична възможност от страна на разработчика).
2.2.2. Данните по новообразуваните дела да се въвеждат своевременно, последователно и коректно, като се отразява всяко действие. Така ще се получи съответствие между книжното дело и неговия електронен вариант. Съдебните актове да се прехвърлят автоматично в модула за публикуване. Така ще се обърне логиката на вече установената практика на работа, но тя ще следва точно деловодния процес.
2.2.3. Да се преустанови използването на таблици на Excel като основен източник на информация за движението и статуса на делата.
2.2.4. Да се осъществява постоянен контрол за коректното въвеждане на данните в АСУД, с оглед своевременно отстраняване на допуснати грешки и пропуски.
2.2.5. Да се генерират деловодните книги и регистри от АСУД, съгласно чл.39, ал.1 и ал.3 ПАС.
2.2.6. Шестмесечните и годишни статистически отчети по статистическите форми, утвърдени от ВСС да се генерират чрез АСУД.
2.2.7. Да се извърши обучение на завеждащите служби в отделенията, които от своя страна да обучат и останалите потребители за работа с АСУД.
2.2.8. Да се изготви ръководство за работа с АСУД с подробно описание на всички стъпки за отделните групи потребители.
2.2.9. Да се изготвят вътрешни правила, в които да се дефинират задълженията на всички магистрати и служители, работещи с АСУД. 
2.3. Препоръчва на „Смарт системс 2010” ЕООД да изпълни следните препоръки от доклада на Работната група:
2.3.1. Да осигури възможност за редактиране или допълване на мигрираните от СУСД в АСУД данни, за да може информацията по висящите дела да се въвежда само в АСУД, а СУСД да остане единствено само за справочна дейност по приключилите дела.
2.3.2. Да въведе предупредителни и/или блокиращи валидационни механизми и допълнителни справки за контрол на консистентността на данните.
2.3.3. Да прегледа наследяванията на данните по делата, така че вече въведена информация да не се налага да се въвежда отново.
2.3.4. Да извърши обучение на системни администратори за работа с администраторския модул на АСУД.
2.3.5. Да уведомява съда при всяка предстояща промяна, която ще се въвежда в АСУД. 
2.4. Потвърждава решенето си по протокол  №1 от 12.01.2017 г., т. 18.2, с което се  предлага на ръководството на СРС да командирова съответните ръководители на звена в Окръжен съд гр. Благоевград и Районен съд гр. Благоевград за период от 2 дни /1 нощувка/, с цел планиране на организация на обучение на служителите на СРС за работа с АСУД.
2.5. Възлага на Румен Георгиев, Елка Атанасова и Мария Кузманова – членове на комисия „Професионална квалификация и информационни технологии””към Пленума на ВСС и дирекция „ИТСС” в АВСС да координират изпълнението на препоръките от доклада на Работната група относно обучение, изготвяне на ръководство за работа с АСУД, изготвяне на вътрешни правила за работа.

Предложението да се внесе за разглеждане в заседание на Пленума на ВСС, което ще се проведе на 26.01.2017 г.

 3.ОТНОСНО: Писмо от НИП относно съгласуване на учебната програма, разработена в рамките на проект „Качествено професионално обучение за повишаване ефективността на правосъдието”, осъществяван по ОПДУ.

                                                                                                                   ПРОЕКТ

Комисия ”Професионална квалификация и информационни технологии” предлага на Пленума на Висшия съдебен съвет да приеме следното решение:

ПЛЕНУМЪТ НА ВИСШИЯ СЪДЕБЕН СЪВЕТ
РЕШИ:

СЪГЛАСУВА по реда на чл. 257, ал.1 от ЗСВ проект на нова учебна програма на Националния институт на правосъдието, разработена в рамките на проект „Качествено професионално обучение за повишаване ефективността на правосъдието”, осъществяван с подкрепата на Оперативна програма „Добро управление”. 

Предложението да се внесе за разглеждане в заседание на Пленума на ВСС, което ще се проведе на 26.01.2017 г.

4.ОТНОСНО: Определяне на представители за участие в работна група за определяне на критерии и лимити за закупуване на компютърна техника, копирна техника, озвучителна техника и климатици в ОСВ, както и за централизирана доставка на тази техника, съгласно решение на  Пленума на ВСС по протокол № 45/08.12.2016 г.  

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

4.1. Определя г-жа Галина Карагьозова – член на КПКИТ и експерти от дирекция „ИТСС” в АВСС за участие в работна група за определяне на критерии и лимити за закупуване на компютърна техника, копирна техника, озвучителна техника и климатици в ОСВ, както и за централизирана доставка на тази техника, съгласно решение на  Пленума на ВСС по протокол № 45/08.12.2016 г.  
4.2. Изпраща решението по т. 4.1 на комисия „Бюджет и финанси” към Пленума на ВСС.

5.ОТНОСНО: Определяне на ден и час за провеждане на среща в Министерство на правосъдието с Петя Тянкова – заместник – министър на правосъдието и „Информационно обслужване” АД  относно писмо 96-00-364/15.12.2016 г.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

5.1. Да се уведоми кабинета на заместник – министъра на правосъдието за готовността на Комисия „ПКИТ” за провеждане на среща в Министерство на правосъдието с Петя Тянкова – заместник – министър на правосъдието и „Информационно обслужване” АД  относно писмо 96-00-364/15.12.2016 г., в допълнително уточнен ден и час.

6.ОТНОСНО: Доклад от Елка Атанасова  - член на ВСС и ръководител на работни групи създадени с решение на Пленума на ВСС по протокол № 27/07.07.2016 г. за изготвяне на Проект на Наредба  за воденето, съхраняването и достъпа до регистъра на актовете на съдилищата по чл. 360 „т” от ЗСВ и на Проект на Наредба по чл. 360 „е” от ЗСВ.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

6.1. Приема за сведение доклада от Елка Атанасова  - член на ВСС и ръководител на работни групи създадени с решение на Пленума на ВСС по протокол № 27/07.07.2016 г. за изготвяне на Проект на Наредба  за воденето, съхраняването и достъпа до регистъра на актовете на съдилищата по чл. 360 „т” от ЗСВ и на Проект на Наредба по чл. 360 „е” от ЗСВ.
6.2. Изключва от състава на работната група създадена с решение на Пленума на ВСС по протокол № 27/07.07.2016 г. за изготвяне на Проект на Наредба  за воденето, съхраняването и достъпа до регистъра на актовете на съдилищата по чл. 360 „т” от ЗСВ и на Проект на Наредба по чл. 360 „е” от ЗСВ Николай Минев – определен като представител от МП.

                                                                                                                   ПРОЕКТ

Комисия ”Професионална квалификация и информационни технологии” предлага на Пленума на Висшия съдебен съвет да приеме следното решение:

ПЛЕНУМЪТ НА ВИСШИЯ СЪДЕБЕН СЪВЕТ
РЕШИ:

6.3. Приема за сведение доклада с актуална информация за дейността на работните групи създадени с решение на Пленума на ВСС по протокол № 27/07.07.2016 г. за изготвяне на Проект на Наредба  за воденето, съхраняването и достъпа до регистъра на актовете на съдилищата по чл. 360 „т” от ЗСВ и на Проект на Наредба по чл. 360 „е” от ЗСВ.
6.4. Разширява обхвата  на дейността на работните групи, създадени с решение на Пленума на ВСС по протокол № 27/07.07.2016 г. за изготвяне на Проект на Наредба  за воденето, съхраняването и достъпа до регистъра на актовете на съдилищата по чл. 360 „т” от ЗСВ и на Проект на Наредба по чл. 360 „е” от ЗСВ като включва в дейността на групата и изготвяне на Проект на Наредба по чл. 360 „и” от ЗСВ и Правилник по чл. 360 „к” от ЗСВ.

Предложението да се внесе за разглеждане в заседание на Пленума на ВСС, което ще се проведе на 02.02.2017 г.

7.ОТНОСНО: Извлечение от протокол № 1/09.01.2017 г. на Комисия по правни и институционални въпроси относно определяне на представител за участие в семинар на ЕМСС на тема „Електронно правосъдие”, който ще се проведе на 31 март 2017 г., в гр. Амстердам, Кралство Нидерландия.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

7.1. Определя г-жа Елка Атанасова – член на КПКИТ за участие в семинар на ЕМСС на тема „Електронно правосъдие”, който ще се проведе на 31 март 2017 г., в гр. Амстердам, Кралство Нидерландия.
7.2. Изпраща решението по т. 7.1 на Комисия по правни и институционални въпроси към Пленума на ВСС.

8.ОТНОСНО: Писмо от ИВСС във връзка с използването на софтуера за случайно разпределение на делата разработен по договор № 45-06-072/29.12.2014 г.,  и преценка на възможностите за разширяване обхвата на договора със „Смарт Системс 2010” ЕООД.

	Договор № 45-06-072/29.12.2014 г. между ВСС и „Смарт системс 2010”  ЕООД за разработка на система за случайно разпределение на делата е приключел и е невъзможно да се  разшири обхватът му.

                                                                                                                    ПРОЕКТ

Комисия ”Професионална квалификация и информационни технологии” предлага на Пленума на Висшия съдебен съвет да приеме следното решение:

ПЛЕНУМЪТ НА ВИСШИЯ СЪДЕБЕН СЪВЕТ
РЕШИ:

РАЗРЕШАВА извършването на промени в софтуера за случайно разпределение на делата, разработен от „Смарт Системс 2010” във версия за ИВСС. Техническите и финансови параметри на доработките и поддръжката да се уточнят между „Смарт Системс 2010” и Инспектората към ВСС.

Предложението да се внесе за разглеждане в заседание на Пленума на ВСС, което ще се проведе на 02.02.2017 г.

9.ОТНОСНО: Искане от председателя на Административен съд София – град за осигуряване на допълнителни лицензи за сървър 2012 R2 - 1 бр., за Windows 8.1 ProDesktop - 27 бр. и  за антивирусна програма - 72 бр..

	ВСС не разполага с допълнителни  лицензи за сървър 2012 R2 и за Windows 8.1 ProDesktop.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

9.1. Искането от председателя на Административен съд София – град в частта за осигуряване на лицензи за сървър 2012 R2 и Windows 8.1 от ВСС не може да бъде удовлетворено.
9.2. Да се предоставят на Административен съд София – град 72 бр. допълнителни лицензи за антивирусен софтуер.
9.3. Препоръчва на председателя на Административен съд София – град да се обърне към председателя на Върховния административен съд с оглед възможността за  предоставяне на лицензи за сървър и персонални компютри от наличните във ВАС и да уведоми комисията за предприетите действия.
9.4. Да се запита председателя на Върховния административен съд за възможността за  предоставяне на административните съдилища на лицензи за сървър и персонални компютри от наличните във ВАС.
9.5. Изпраща решението на председателя на Административен съд София – град и на председателя на Върховен административен съд.

10.ОТНОСНО: Извлечение от протокол № 2/11.01.2017 г. на комисия „Управление на собствеността” за становище относно писмо от председателя на ВКС и услугите предоставяни от „Информационно обслужване” АД в Съдебната палата – гр. София, бул. Витоша 2.
На заседанието си на 09.01.2017 г. Комисия „ПКИТ“ разгледа писмо от председателя на Софийски градски съд, в което е обоснована необходимостта от услугите, които  „Информационно обслужване” АД предоставя на СГС в помещенията в Съдебната палата – гр. София

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

10.1. Съгласно писмо от председателя на Софийски градски съд с изх. № ОВ-1043/16 г., изразява положително становище относно необходимостта от ползване на услугите на  „Информационно обслужване” АД в Съдебната палата – гр. София, бул. Витоша 2.
10.2. Изпраща решението на комисията по т. 10.1 на комисия „Управление на собствеността” към Пленума на ВСС.

ПРЕДСЕДАТЕЛ
НА КОМИСИЯТА: /П/
		РУМЕН ГЕОРГИЕВ